કેરલના કેશવાનંદ ભારતી કેસ (૨૪ એપ્રિલ, ૧૯૭૩) જેની સુનાવણી ચીફ જસ્ટીસ સહિત ૧૩ ન્યાયમૂર્તિઓની બેંચ દ્વારા થઈ હતી, જેમાં સરકાર વિરુદ્ધ ચુકાદો આવતાં આર્ટિકલ ૨૬ અન્વયે એ સિદ્ધાંત પ્રસ્થાપિત થયો હતો કે બંધારણના મૂળભૂત માળખામાં કોઈ (સુપ્રીમ કોર્ટ સહિત) ફેરબદલ કરી શકે નહીં. અલબત, આ ચુકાદાના થોડા દિવસ પૂર્વે જ ગોલકનાથના કેસમાં આ સિદ્ધાંત પ્રતિપાદિત થયો હતો જ. આ Basic Structureમાં સંવિધાનની સર્વોપરિતા, રાષ્ટ્ર્નું સાર્વભૌમત્વ, કાયદાનું શાસન, સત્તાના વિભાજનની નીતિ, સંઘરાજ્યની સુરક્ષિતતા, રાષ્ટ્ર્ની અખંડતા, બિનસાંપ્રદાયિકતા, આર્થિક અને સામાજિક ન્યાય, સંસદીય લોકશાહી, ન્યાયતંત્રની સ્વતંત્રતા તથા મૂળભૂત અધિકારોનો સમાવેશ થાય છે. (Introduction to the constitution of India, by Durga Das Basu PP.13)